ཚོགས་ཐོག་ནས་ནན་གྱིས་བསྟན་དོན།རྨང་གཞི་སྒྲིག་ཆས་དང་དབུལ་སྐྱོར་གསར་སྤེལ།མཁར་གྲོང་ཅན་དང་སྐྱེ་ཁམས་འཛུགས་སྐྲུན་བྱ་བར་ཤུགས་བསྣན་ནས།རྒྱུན་ཆད་མེད་པར་མི་རིགས་ས་ཁུལ་གྱི་འཕེལ་རྒྱས་སྦས་ཤུགས་སྔོག་འདོན་བྱེད་དགོས།རྨང་གཞི་སྒྲིག་ཆས་འཛུགས་སྐྲུན་བྱེད་དགོས་ན་གཙོ་བོ་ལམ་དང་ཆུའི་གནད་དོན་ཐག་གཅོད་དགོས།མི་རིགས་ས་ཁུལ་གྱི་འགྲིམ་འགྲུལ་འཛུགས་སྐྲུན་བྱེད་དགོས་ན།གཅིག་ནས་ཕྱི་ནང་གཉིས་ཀྱི་འབྲེལ་བ་ཐག་གཅོད་བྱེད་དགོས།འཐུང་ཆུའི་བཟོ་སྐྲུན་གལ་ཆེན་དང་།ཆུ་མཛོད་ཆེན་མོ་དང་ཆུ་རྐ་གཙོ་བོ་སྐོར་ཞིག་འཛུགས་སྐྲུན་བྱེད་དགོས་པའི་ཞོར་དུ།ད་རུང་ས་གནས་ཀྱི་ཆུ་བེད་རྨང་གཞིའི་འཛུགས་སྐྲུན་ལ་རྒྱབ་སྐྱོར་བྱས་ནས།ཞིང་སྡེ་མང་ཚོགས་ཀྱི་འཐུང་ཆུའི་བདེ་འཇགས་གནད་དོན་ཚང་མ་ཐག་གཅོད་དགོས།དབུལ་སྐྱོར་མཁྲེགས་གཏོར་བྱ་བར་རྨང་གཞི་བརྟན་པོ་འདིང་དགོས་ན།མི་རིགས་ས་ཁུལ་གཙོ་བོར་འཛིན་དགོས།བསམ་ཕྱོགས་དང་ནང་རྐྱེན་གསར་སྐྲུན་བྱེད་དགོས་ན།ཕྱོགས་ཡོངས་ཡར་སྐུལ་དང་ཁྱིམ་ཚང་ཟུང་འབྲེལ་བྱེད་པ་དང་།གཅིག་བསྡུས་མུ་འབྲེལ་གྱི་སྒོ་ནས་ཆེས་དཀའ་ཁག་ཆེ་བའི་ས་ཁུལ་གྱི་ཁྱབ་ཁོངས་འཕེལ་རྒྱས་དང་དབུལ་སྐྱོར་མཁྲེགས་གཏོར་བྱ་བ་ཇེ་མགྱོགས་སུ་བཏང་ནས།དབུལ་སྐྱོར་ཕན་ནུས་ཇེ་མཐོར་གཏོང་དགོས།མི་རིགས་ས་ཁུལ་ནས་མཁར་གྲོང་ཅན་ཡར་སྐུལ་བྱེད་དགོས་ན།རང་རྒྱལ་གྱི་དཔལ་འབྱོར་དང་འདེགས་སྐྱོར་བྱེད་པ་དང་།འགྲིམ་འགྲུལ་གཙོ་བོ་འཛུགས་སྐྲུན་བྱེད་པའི་འཆར་གཞི་དང་ཟུང་དུ་སྦྲེལ་ནས།ཞིང་ལས་དེང་རབས་ཅན་དང་ཟུང་སྦྲེལ་དམ་པོ་བྱེད་པའི་བྱ་བར་ཡར་སྐུལ་བྱེད་དགོས།ད་རུང་ཐུན་མོང་མ་ཡིན་པའི་ས་རྒྱུས་དང་རིག་གནས་ཀྱི་ཁྱད་ཆོས་བེད་སྤྱོད་པར་མཐོང་ཆེན་བྱས་ནས།མི་རིགས་ཀྱི་གོམས་སྲོལ་ལྡན་པའི་ཁྱད་ཆོས་ཞིང་སྡེ་དང་གྲོང་རྡལ་སྐོར་ཞིག་འཛུགས་སྐྲུན་བྱེད་དགོས།སྐྱེ་ཁམས་སྲུང་སྐྱོབ་བྱ་བ་དེ་གོ་གནས་གལ་ཆེན་ཞིག་ཏུ་བརྩིས་ནས།མུ་མཐུད་དུ་མི་རིགས་ས་ཁུལ་ནས་སྐྱེ་ཁམས་སྲུང་སྐྱོབ་བཟོ་སྐྲུན་ཆེན་མོ་སྤེལ་དགོས་པ་དང་།ཀྲུང་དབྱང་དང་ས་གནས་ཀྱིས་མ་དངུལ་གཏོང་ཤུགས་ཇེ་ཆེར་བཏང་ནས།སྐྱེ་ཁམས་ཁ་གསབ་ནང་རྐྱེན་ལམ་ལུགས་དངོས་འབེབས་བཟང་པོ་བྱེད་དགོས་ཟེར།